《余去年与人书有曰以诗人而为边帅俗子或疑边帅之贵余乃解之》
清代·郑孝胥

高楼先生耽苦吟，廿年来往江之浔。何曾梦见烟瘴地，蛮荒一落颜为黔。

连城三月脱鬼手，龙州还对山崎嵚。边关形如马振鬣，戍卒状似猿投林。

风情收拾付隔世，坐觉老大来相侵。岂无春花与秋月，路绝不到诗人心。

终年望饟数不至，欲和乞食谁知音？此人此地宁足爱，庙堂用意殊难寻。

天高非高海非深，平生诗人岂不贵，何以卑我空伤今。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。